**ROMÂNIA**

**JUDEŢUL HUNEDOARA**

**MUNICIPIULUI DEVA**

**DIRECTIA DEVA 2020**

**SERVICIUL ADMINISTAREA DOMENIULUI**

**PUBLIC SI PRIVAT**

**RAPORT**

la proiectul de hotărâre privind încheierea contractului de comodat mobiliar între Municipiul Deva prin Consiliul local al municipiului Deva și Spitalul Județean de Urgență Deva

Serviciul administrare domeniul public şi privat, din cadrul Direcției Deva 2020, analizând Referatul de aprobare al domnului Primar Nicolae - Florin Oancea, prin care se propune Consiliului local al municipiului Deva încheierea contractului de comodat mobiliar între Municipiul Deva prin Consiliul local al municipiului Deva și Spitalul Județean de Urgență Deva, supunem atenţiei următoarele:

Spitalul Județean de Urgență Deva a solicitat prin adresa nr.1752/20.01.2022, înregistrată la registratura Primăriei municipiului Deva sub nr. 7080/21.01.2022 darea în folosință gratuită a containerului modular 7500\*2400\*2700, echipat cu grup sanitar și instalație de răcire/încălzire, necesar pentru spațiul UPU-Pediatrie (triaj – consult – tratament de urgență).

Containerul modular 7500\*2400\*2700 figurează în domeniul privat amortizabil al Municipiului Deva, sub nr. de inventar 3000069 și valoare de inventar în sumă de 17.600 lei.

Containerul mai sus menționat a fost dat în folosință gratuită Spitalului Județean de Urgență Deva în baza contractului de comodat nr.75368/06.10.2020 aprobat prin Hotărârea Consiliului local al municipiului Deva nr.366/2020, contract care a încetat la data de 05.10.2021.

Având în vedere creșterea alarmantă a numărului de infectări cu SARS-Cov-2 la nivelul județului Hunedoara și situația operativă existentă în momentul de față în Unitatea de Primiri Urgențe, pentru gestionarea în continuare în bune condiții la nivelul Spitalului Județean de Urgență Deva a cazurilor Covid 19 și pentru efectuarea triajului epidemiologic efectuat în Unitatea de Primiri Urgențe, pentru protecția adevcată a paciențiilor- copii și a personalului medical, este necesară adoptarea unei hotărări privind încheierea unui nou contract de comodat mobiliar între municipiul Deva prin Consiliul local al municipiului Deva și Spitalul Județean de Urgență Deva privind folosința gratuită asupra containerului modular 7500\*2400\*2700.

Durata contractului va fi de 2 ani de la data semnării contractului de comodat încheiat între Municipiul Deva prin Consiliul local al municipiului Deva și Spitalul Județean de Urgență Deva, cu posibilitate de prelungire prin act adițional.

În considerarea prevederilor art.2.146 din Legea nr.287/2009, privind Codul civil, republicată, cu modificările și completările ulterioare,

În temeiul prevederilor art.108 lit.“d”, art.129 alin.2 lit.“c”,alin.6 lit.”b” şi art.139 alin.3 lit.“g”, art. 355 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

Supunem dezbaterii Consiliului local al municipiului Deva, proiectul de hotărâre privind încheierea contractului de comodat mobiliar între Municipiul Deva prin Consiliul local al municipiului Deva și Spitalul Județean de Urgență Deva.

**Director Executiv, Director Executiv al Direcției Juridice**

**Direcția Deva 2020, și Administrației Publice Locale,**

**DAVIDESCU MIRCEA-IOAN MURA OANA**

**Șef Serviciu A.D.P.P, Control Financiar Preventiv**

**AVRAM MARIOARA CRĂCIUN DANIELA**

**Întocmit,**

**Consilier,**

**MINOIU CRISTINA**